6. ΝΟΜΟΘΕΤ. ΔΙΑΤΑΓΜΑ υπ' αριθ. 162 της 25/30 Οκτ. 1946 Περί εκδικάσεως των παραβάσεων των περί κυκλοφορίας πεζών και οχημάτων διατάξεων Άρθρον 1 1.Ιδρύεται τμήμα του Πταισματοδικείου Αθηνών Ειδικόν Πταισματοδικείον δια την εκδίκασιν των εις βαθμόν πταίσματος παραβάσεων των περί κυκλοφορίας πεζών και οχημάτων διατάξεων, των διαπραττομένων εν τη περιφερεία της Αστυνομικής Διευθύνσεως Αθηνών. Το Ειδικόν Πταισματοδικείον συνεδριάζει καθ' εκάστην έν τινι αιθούση του Τμήματος της Τροχαίας Κινήσεως Αθηνών. 2.Ο Προϊστάμενος του Πταισματοδικείου Αθηνών, κατά τον καθορισμόν της υπηρεσίας, διαθέτει εις το Ειδικόν Πταισματοδικείον τον αναγκαίον αριθμόν πταισματοδικών, ώστε να εξασφαλίζεται η συνεχής αυτού λειτουργία καθ' όλας τας ημέρας, από της 9ης πρωϊνής, ει δυνατόν μέχρι του μεσονυκτίου. 3.Καθήκοντα γραμματέως εκπληροί είς υπογραμματεύς ή δικαστικός γραφεύς του Πταισματοδικείου Αθηνών, οριζόμενος εκάστοτε παρά του γραμματέως αυτού. 4.Ως δημόσιος κατήγορος παρίσταται είς αξιωματικός του Τμήματος Τροχαίας Κινήσεως έχων βαθμόν τουλάχιστον Αστυνόμου Β' τάξεως οριζόμενος υπό της Αστυνομικής Διευθύνσεως Αθηνών. Σελίς 162 Άρθρον 2 Οι παραβάται των περί κυκλοφορίας πεζών και οχημάτων ισχυουσών διατάξεων εις βαθμόν πτίασματος, εφ' όσον συντρέχουσιν οι όροι του αυτοφώρου εισάγονται εις δίκην εις το Ειδικόν Πταισματοδικείον Τροχαίας Κινήσεως κατά τας διατάξεις περί εκδικάσεως των επ' αυτοφώρω πταισμάτων, δύναται όμως το βεβαιώσαν την παράβασιν αστυνομικόν όργανον, χωρίς να προβή εις την σύλληψιν του παραβάτου, να επιδώση εις αυτόν κλήσιν, εν τη οποία καλείται να προσέλθη εις το Πταισματοδικείον εν ωρισμένη ώρα, εντός του προσεχούς εικοσιτετραώρου προς εκδίκασιν της υποθέσεώς του. Ο ούτω κληθείς και μη προσελθών δικάζεται ερήμην, της αποφάσεως του Πταισματοδικείου ούσης αμέσως εκτελεστής. Εις αμφοτέρας τας περιπτώσεις εφαρμόζεται η διαδικασία η προβλεπομένη δια την εκδίκασιν των επ' αυτοφώρω πταισμάτων. "Εάν ο παραβάτης δεν κατελήφθη επ' αυτοφώρω ή δεν εισήχθη εις το αυτόφωρον Πταισματοδικείον, η εκδίκασις των ως άνω πταισμάτων ενεργείται υπό του τακτικού Πταισματοδικείου Αθηνών. Άπασαι αι ήδη εκκρεμείς παρά τω ειδικώ Πταισματοδικείω Τροχαίας υποθέσεις, αι αφορώσαι εις την εκδίκασιν των μη επ' αυτοφώρω πταισμάτων, μεταβιβάζονται αυτοδικαίως εις το Πταισματοδικείον Αθηνών". Η § 2 αντικατεστάθη ως άνω υπό του άρθρου μόνου του Ν.Δ. 446 της 25/29 Οκτ. 1947 περί αντικαταστάσεως της § 2 του άρθρου 2 του υπ' αριθ. 162/46 Ν.Δ. Άρθρον 3 Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 9.Β.ω.5-6 Διάφορες Ειδικές Διαδικασίες 